b'\n_START_ARTICLE_\n2007. aasta Bremeni liidumaa valimised\n_START_PARAGRAPH_\n2007. aasta Bremeni liidumaa valimised toimusid 13. mail. Valiti liidumaa parlamenti (Bremenische B\xc3\xbcrgerschaft). Bremerhaveni valimisringkonnas Freizeittreff Eckernfeldis korraldati 2007. aasta 6. juulil j\xc3\xa4relvalimised.\n_START_SECTION_\nValimiss\xc3\xbcsteem\n_START_PARAGRAPH_\nValimiste jaoks moodustati 2 valimisringkonda: Bremeni linnaks (68 mandaati) ja Bremerhaveni linnaks (15 mandaati). Mandaadid jagatakse igas ringkonnas eraldi. Bremeni liidumaal kasutatakse B\xc3\xbcrgerschafti valimiseks proportsionaalset valimiss\xc3\xbcsteemi. Nimekiri on suletud; see t\xc3\xa4hendab, et valija saab valida ainult parteinimekirja kui tervikut. Valimisk\xc3\xbcnnis on 5% kehtivatest h\xc3\xa4\xc3\xa4ltest, seda rakendati iga ringkonna kohta eraldi. K\xc3\xbcnnise \xc3\xbcletanud erakondade vahel jagati mandaadid kasutades Sainte-Lagu\xc3\xab meetodit.\n_START_SECTION_\nP\xc3\xa4rast valimisi\n_START_PARAGRAPH_\nP\xc3\xa4rast valimisi muutus liidumaa valitsuse koosseis. Sotside ja konservatiivide valitsusliit lagunes, selle asemel moodustasid sotsiaaldemokraadid koalitsiooni rohelistega. Vasakparteile oli see esimene kord saada kohti endise L\xc3\xa4\xc3\xa4ne-Saksamaa liidumaade parlamentides.'